شەفەق نیوز/ سەرچەوەیگ ئەمنی وەرپرس، ئمڕوو پەنجشەممە، خەوەردا لە کوشیان و زەخمداری ١٣ کەس وە رویداو پلیان پاسیگ بویچگ لە باشوور بەغدای پایتەخت.
سەرچەوەگە ئەرا ئاژانس شەفەق نیوز وت: دویەت مناڵیگ گیانی لەدەسدا و ١٣ کەسیش زەخمدار بوین دویای پلیان ماشینیگ پاس مارکەی نیسان نزیک ئەمارەیل نەفتی ناحیەی لەتیفیەی باشوور بەغداد.
سەرچەوەگە وتیش: رویداوەگە وە هووکار تونی رانین فرەیگ لەلایەن رانندەی پاسەگە بویە.
